ರಿಯಾ ಚಕ್ರವರ್ತಿ ಪರ ಕಾಂಗ್ರೆಸ್ ನಾಯಕನ ಬ್ಯಾಟಿಂಗ್ ಬಂಧನ ಹಾಸ್ಯಾಸ್ಪದವಂತೆ ನವದೆಹಲಿ: ಸುಶಾಂತ್ ಸಿಂಗ್ ಸಾವಿನ ಪ್ರಕರಣಕ್ಕೆ ಸಂಬಂಧಪಟ್ಟಂತೆ ನಾರ್ಕೋಟಿಕ್ಸ್ ಕಂಟ್ರೋಲ್ ಬ್ಯುರೋ ಎನ್ಸಿಬಿ ಎನ್ಡಿಪಿಸಿ ಕಾಯ್ದೆಯಡಿ ರಿಯಾ ಚಕ್ರವರ್ತಿಯವರನ್ನು ನಿನ್ನೆ ಬಂಧಿಸಿದೆ. ಆದರೆ ಅವರನ್ನು ಬಂಧಿಸಿದ್ದು ಸರಿಯಲ್ಲ, ಇದೊಂದು ಹಾಸ್ಯಾಸ್ಪದ ಎನ್ನಿಸುವ ಬಂಧನ ಎಂದು ಕಾಂಗ್ರೆಸ್ ನಾಯಕ ಅಧೀರ್ ರಂಜನ್ ಚೌಧರಿ ಹೇಳಿದ್ದಾರೆ. ರಿಯಾ ಅವರ ತಂದೆ ನಿವೃತ್ತ ಸೇನಾ ಅಧಿಕಾರಿ. ಈ ದೇಶಕ್ಕೆ ಸೇವೆ ಸಲ್ಲಿಸಿದವರು. ರಿಯಾ ಓರ್ವ ಬೆಂಗಾಳಿ ಬ್ರಾಹ್ಮಣ ಯುವತಿ. ಆಕೆಯ ತಂದೆಗೂ ಸಂವಿಧಾನದ ಮೂಲ ಸಿದ್ಧಾಂತವಾದ ನ್ಯಾಯವನ್ನು ಪಡೆಯುವ ಎಲ್ಲ ಹಕ್ಕೂ ಇದೆ ಎಂದು ಹೇಳಿದ್ದಾರೆ. ಅಷ್ಟೇ ಅಲ್ಲ, ಸುಶಾಂತ್ ಸಾವಿಗೆ ನ್ಯಾಯ ಬೇಕು ಎಂಬುದನ್ನು ಓರ್ವ ಬಿಹಾರಿಗೆ ನ್ಯಾಯ ಸಿಗಬೇಕು ಎಂಬರ್ಥದಲ್ಲಿ ವ್ಯಾಖ್ಯಾನ ಮಾಡಬಾರದು. ನ್ಯಾಯವೆಂಬುದು ಪ್ರತಿಯೊಬ್ಬರಿಗೂ ಸಿಗಬೇಕು ಎಂದಿದ್ದಾರೆ. ಮಾಧ್ಯಮಗಳು ಈ ಪರಿ ಮೂಗು ತೂರಿಸಿ, ವಿಚಾರಣೆ ಮಾಡುತ್ತಿರುವುದು ನಮ್ಮ ನ್ಯಾಯಾಂಗ ವ್ಯವಸ್ಥೆಗೆ ಅಪಶಕುನವಾಗಿದೆ. ಇದು ಎಳ್ಳಷ್ಟೂ ಒಳ್ಳೆಯ ಬೆಳವಣಿಗೆಯಲ್ಲ ಎಂದಿದ್ದಾರೆ. ಸುಶಾಂತ್ ಸಿಂಗ್ ರಜಪೂತ್ ಭಾರತದ ನಟ. ಆದರೆ ಬಿಜೆಪಿ ಅವರನ್ನು ಬಿಹಾರದ ನಟ ಎಂದು ಬಿಂಬಿಸುತ್ತಿದೆ. ಇದೆಲ್ಲ ಚುನಾವಣೆ ದೃಷ್ಟಿಯಿಂದ ಮಾಡಲಾಗುತ್ತಿರುವ ಗಿಮಿಕ್ ಎಂದು ಆರೋಪಿಸಿದರು. ರಿಯಾ ಚಕ್ರವರ್ತಿಯನ್ನು ಆತ್ಮಹತ್ಯೆಗೆ ಪ್ರಚೋದನೆ, ಕೊಲೆ ಅಥವಾ ಆರ್ಥಿಕ ಅಪರಾಧದ ಕಾಯ್ದೆಯಡಿ ಬಂಧಿಸಿದೆ ಎನ್ಡಿಪಿಎಸ್ ಆಯಕ್ಟ್ನಡಿ ಅರೆಸ್ಟ್ ಮಾಡಿದ್ದು ತೀರ ಹಾಸ್ಯಾಸ್ಪದ. ಕೇಂದ್ರ ತನಿಖಾ ದಳಗಳು ಕೆಲವು ರಾಜಕೀಯ ಮುಖಂಡರನ್ನು ಓಲೈಸುವ ನಿಟ್ಟಿನಲ್ಲಿ ಕೆಲಸ ಮಾಡುತ್ತಿವೆ. ಇಂದಿಗೂ ಸುಶಾಂತ್ರದ್ದು ಹತ್ಯೆಯೋ, ಆತ್ಮಹತ್ಯೆಯೋ..ಹತ್ಯೆಯಾದರೆ ಅದನ್ನು ಮಾಡಿದವರು ಯಾರು ಎಂಬುದನ್ನು ಪತ್ತೆ ಮಾಡಲು ಅವರಿಗೆ ಸಾಧ್ಯವಾಗಲಿಲ್ಲ ಎಂದು ಆರೋಪಿಸಿದರು. ಸದ್ಯ ರಿಯಾ ಅವರು ಮುಂಬೈನ ಬೈಕುಲ್ಲಾ ಜೈಲಿಗೆ ಶಿಫ್ಟ್ ಮಾಡಲಾಗಿದೆ. ಅವರ ಜಾಮೀನು ಅರ್ಜಿಯನ್ನು ಕೋರ್ಟ್ ತಿರಸ್ಕರಿಸಿದೆ. ಏಜೆನ್ಸೀಸ್ ಟಿಶರ್ಟ್ ಮೇಲೆ ಮುದ್ರಿಸಿದ ಒಂದು ಸ್ಲೋಗನ್ನಿಂದ ಹೈರಾಣಾಗುತ್ತಿರುವ ಯುವ ಉದ್ಯಮಿ